Issoktat l-immigrazzjoni irregolari fil-Mediterran hekk kif fi Sqallija żbarkaw jew mistennija jidħlu aktar minn 3,000 immigrant irregolari f’anqas minn 24 siegħa. Dawn il-filmati juru s-salvataġġ ta’ 450 ruħ minnhom li kważi kienu se jegħrqu fil-baħar qrib Sqallija. L-awtoritajiet qalu li l-maġġoranza tagħhom huma Sirjani. Skont l-Aġenzija Ansa, f’Lampesuda s’issa daħlu iktar minn 460 ruħ, 531 oħra fil-Port ta’ Empedocle fi Sqallija u 307 f’Peluso. Mal-2,000 oħra mistennija jidħlu f’Ragusa.